Π.Ο. Αγίου Θωμά Γουδί

Ο Παναθλητικός Όμιλος Αγίου Θωμά Γουδή είναι ελληνικός αθλητικός σύλλογος που δραστηριοποιείται στη συνοικεία Γουδή της Αθήνας, στο Νομό Αττικής, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1966 και αγωνίζεται με χρώματα το πορτοκαλί και το μπλε. Διατηρεί τμήματα ποδοσφαίρου, καλαθοσφαίρισης και πυγμαχίας για αθλητές και αθλήτριες όλων των ηλικιακών ομάδων.

 Τμήμα ποδοσφαίρου ανδρών 
Ο Π.Ο. Αγίου Θωμά από την περίοδο 1968-69 συμμετέχει στο πρωτάθλημα της Ε.Π.Σ. Αθηνών.

 Τμήμα ποδοσφαίρου γυναικών 
Το τμήμα ποδοσφαίρου γυναικών του Π.Ο. Αγίου Θωμά από την περίοδο 2020-2021 αγωνίζεται στο Πρωτάθλημα Γ' Εθνικής Κατηγορίας Γυναικών. Κατέκτησε τη πρώτη θέση του 10ου Ομίλου της Γ' Κατηγορίας 2022-2023 με αποτέλεσμα να προβιβαστεί στη Β' Εθνική Κατηγορία Γυναικών. 

 Τμήμα καλαθοσφαίρισης ανδρών 

 Ιστορική αναδρομή 
Στην αλλαγή της χιλιετίας ο Άγιος Θωμάς αγωνιζόταν στη Γ' Εθνική Κατηγορία και συγκεκριμένα στο Πρωτάθλημα του 2ου Ομίλου Νότου.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Για την αγωνιστική περίοδο 1999-00 ολοκλήρωσε τις αγωνιστικές του υποχρεώσεις στην 7η θέση της βαθμολογικής κατάταξης, έχοντας συλλέξει 16 νίκες και 10 ήττες. Την επόμενη χρονιά, 2000-01, οπότε και είχε απολογισμό 12 νίκες και 14 ήττες, τερμάτισε δύο θέσεις χαμηλότερα.

Την περίοδο 2001-02 η απόδοση της ομάδας κυμάνθηκε στα ίδια περίπου επίπεδα με τη συλλογή από 11 νίκες και 13 ήττες να σημαίνει την κατάληψη της 8ης θέσης στην τελική κατάταξη. Την επόμενη χρονιά, 2002-03 σκαρφάλωσε στην 6η θέση του τελικού βαθμολογικού πίνακα με 14 νίκες και 12 ήττες, κάτι που αποτελεί και την υψηλότερη επίδοση των τελευταίων ετών.

Τη χρονιά 2003-04, κατά την οποία αγωνίστηκε κατ' εξαίρεση στον 1ο Όμιλο Νότου, η απόδοση της ομάδας ήταν κακή με αποτέλεσμα να μαζέψει μόλις 3 νίκες σε 26 αγώνες. Κατά συνέπεια τερμάτισε στη 13η και προτελευταία θέση και υποβιβάστηκε στο οικείο της τοπικό πρωτάθλημα.

Τις περιόδους 2015-16 και 2016-17 συμμετείχε στη Γ κατηγορία και από την περίοδο 2017-18 στον 4ο όμιλο της Δ Κατηγορίας ΕΣΚΑ.

 Τμήμα καλαθοσφαίρισης γυναικών 

 Ιστορική αναδρομή 
Ιδρυτές του τμήματος γυναικείας καλαθοσφαίρισης του Αγίου Θωμά ήταν οι Λάκης Παρασκευάς, έφορος του τμήματος μέχρι σήμερα, και ο Στέφανος Γιούργας.Ιστορικό Μπάσκετ , πληροφορίες στον επίσημο ιστότοπο του συλλόγου. Ο πρώτος ήταν παλαιός ποδοσφαιριστής του συλλόγου, που διετέλεσε γενικός αρχηγός του ποδοσφαιρικού τμήματος επί σειρά ετών.

Την αγωνιστική περίοδο 2008-09 το γυναικείο τμήμα καλαθοσφαίρισης του Αγίου Θωμά έλαβε μέρος στο Πρωτάθλημα της Β' Κατηγορίας Γυναικών που διοργάνωσε η Ε.Σ.Κ. Αττικής, ολοκληρώνοντας τις αγωνιστικές του υποχρεώσεις στην 7η θέση της τελικής βαθμολογίας.«Αποτελέσματα Β ΕΣΚΑ: Πρωταθλήτρια η Δάφνη Δαφνίου!» , άρθρο στον ιστότοπο WePlayBall.gr, 27 Απριλίου 2009. Η επίδοση αυτή δεν ήταν αρκετή για να συμμετάσχει στα Play-offs ανόδου, εν τούτοις ανανέωσε χωρίς προβλήματα την παρουσία του στο ίδιο Πρωτάθλημα για το επόμενο φθινόπωρο.

Την επόμενη χρονιά, 2009-10, ο Άγιος Θωμάς βελτίωσε την απόδοσή του συγκεντρώνοντας μέχρι το τέλος των αγώνων 17 νίκες και 5 ήττες. Βάσει των αποτελεσμάτων αυτών κατετάγη στην 3η θέση του τελικού βαθμολογικού πίνακα με αποτέλεσμα να ακολουθήσει τις Κουκουβάουνες και τον Παπάγου στην Α' Κατηγορία Γυναικών.«Αποτελέσματα Β ΕΣΚΑ: Γλέντησαν με την ψυχή τους Κουκουβάουνες, Παπάγος και Θωμάς!», άρθρο στον ιστότοπο WePlayBall.gr, 15 Μαρτίου 2010. Δεν κατάφερε, ωστόσο, να παγιώσει τη θέση του στη μεγάλη κατηγορία, εφόσον την περίοδο 2010-11 συγκέντρωσε μόλις 2 νίκες σε 22 αγώνες. Σαν αποτέλεσμα τοποθετήθηκε στη 12η και τελευταία θέση της τελικής κατάταξης και υποβιβάστηκε.«Αποτελέσματα Α ΕΣΚΑ: Και τώρα play off!», άρθρο στον ιστότοπο WePlayBall.gr, 28 Μαρτίου 2011.

Την επόμενη χρονιά, 2011-12, έχοντας επιστρέψει στη Β' Κατηγορία, ο Άγιος Θωμάς ολοκλήρωσε τις αγωνιστικές του υποχρεώσεις για την κανονική περίοδο στην 5η θέση της βαθμολογίας, με αποτέλεσμα να περάσει στα Play-Offs, που διεξήχθησαν μεταξύ των ομάδων που τερμάτισαν στις θέσεις 2 έως 5.«Αποτελέσματα Β’ ΕΣΚΑ: Έπεσαν Δαφνί και Τούφα, τρίτη η Πεύκη!», άρθρο στον ιστότοπο WePlayBall.gr, 18 Μαρτίου 2012. Εκεί αντιμετώπισε σε σειρά αγώνων τον Ιάσονα Κολωνού, από την οποία εν τέλει πέρασε επιτυχώς η αντίπαλη ομάδα πετυχαίνοντας το 3-2 στα μεταξύ τους παιχνίδια.«Αποτελέσματα Πλέι Οφ Β’ ΕΣΚΑ: Ανέβηκαν Ιάσων Κολωνού και Πεύκη!», άρθρο στον ιστότοπο WePlayBall.gr, 1 Απριλίου 2012.

Η επόμενη περίοδος 2012-13 ήταν σε μεγάλο βαθμό επανάληψη της προηγούμενης, καθώς η ομάδα κατέλαβε ξανά την 5η θέση στην κατάταξη της κανονικής περιόδου, περνώντας στα Play-offs.«Αποτελέσματα Β' ΕΣΚΑ: Τέλος στην κανονική περίοδο, "βολεύτηκαν" Φιλαθλητικός και Κουκουβάουνες, αγωνία για Παλλήνη!», άρθρο στον ιστότοπο WePlayBall.gr, 21 Μαρτίου 2013. Για δεύτερη συνεχόμενη χρονιά απέτυχε να ανέλθει στην Α' Κατηγορία καθώς στη σειρά αγώνων που ακολούθησε ηττήθηκε 3-2 από τις Κουκουβάουνες.«Αποτελέσματα Β' ΕΣΚΑ: Άνοδος για τις Κουκουβάουνες!», άρθρο στον ιστότοπο WePlayBall.gr, 31 Μαρτίου 2013.

Την επόμενη χρονιά, 2013-14, η συνολική απόδοση της ομάδας γνώρισε πτώση. Έχοντας συγκεντρώσει 27 βαθμούς στη διάρκεια της κανονικής περιόδου, με 4 νίκες και 18 ήττες απολογισμό, κατέλαβε τη 10η θέση της τελικής κατάταξης (σε σύνολο 12 ομάδων) με αποτέλεσμα να υποβιβαστεί.«Αποτελέσματα Β ΕΣΚΑ: Αήττητο πρωτάθλημα για ΑΕΚ Περιστερίου, στα πλέι οφ ο Θρίαμβος!», άρθρο στον ιστότοπο WePlayBall.gr, 26 Μαρτίου 2014.

Κατά την αγωνιστική περίοδο 2014-15, ο Π.Ο. Αγίου Θωμά Γουδί έλαβε μέρος στο Πρωτάθλημα του 2ου Ομίλου της Γ' Κατηγορίας Γυναικών που διοργανώνει η Ε.Σ.Κ. Αττικής. Αντιμετωπίζοντας έντεκα ομάδες στη διεκδίκηση της ανόδου, έκλεισε την κανονική περίοδο χωρίς καμία ήττα σε 22 αγώνες. Σαν αποτέλεσμα κατέλαβε την κορυφαία θέση της βαθμολογικής κατάταξης.«Αποτελέσματα Γ ΕΣΚΑ: Αήττητοι πρωταθλητές Αγιος Θωμάς και Δάφνη Δαφνίου!», άρθρο στον ιστότοπο WePlayBall.gr, 2 Απριλίου 2015. Στη συνέχεια αντιμετώπισε σε αγώνα κατάταξης την ομάδα της Δάφνης Δαφνίου, η οποία είχε καταταγεί 1η στον άλλο όμιλο για την ανάδειξη του Υπερπρωταθλητή της Κατηγορίας. Εκεί ο Άγιος Θωμάς γνώρισε την ήττα με σκορ 67-60, έχοντας όμως εξασφαλίσει την επιστροφή του στην αμέσως ανώτερη κατηγορία.«Αποτελέσματα Μπαράζ Γ ΕΣΚΑ: Υπερπωταθλήτρια η Δάφνη Δαφνίου!», άρθρο στον ιστότοπο WePlayBall.gr, 6 Απριλίου 2015.«Υπερπρωταθλήτριες Γ' ΕΣΚΑ οι Γυναίκες της Δάφνης Δαφνίου» , άρθρο στον ιστότοπο 247press.com.gr, 6 Απριλίου 2015. Πρώτη σκόρερ της ομάδας για τη χρονιά αυτή ήταν η Θεοδώρα Δαούση.«Είμαι πολύ δεμένη με την ομάδα του Αγιου Θωμά!», συνέντευξη της Θεοδώρας Δαούση στον ιστότοπο WePlayBall.gr, 7 Απριλίου 2015.

 Αξιοσημείωτες καλαθοσφαιρίστριες 
  Θεοδώρα Δαούση
  Ειρήνη Σταχτιάρη
  Γιώτα Τροϊζή

 Έδρα  

Έδρα του συλλόγου είναι το Κλειστό Γυμναστήριο Ζωγράφου. Πρόεδρος του διοικητικού συμβουλίου είναι ο Γιώργος Καρανταλής, γενικός αρχηγός ο Παναγιώτης Σκοπελίτης και έφορος του γυναικείου τμήματος καλαθοσφαίρισης η Χρύσα Μπαντούνα.«Διοικητικό Συμβούλιο» , πληροφορίες στον επίσημο ιστότοπο του συλλόγου. Καθήκοντα πρώτου προπονητή διατηρεί ο Χρόνης Λάγιος, παλαιός αθλητής του συλλόγου, με συνεργάτιδα τη Γιώτα Τροϊζή.

 Τμήμα πυγμαχίας 

 Παραπομπές 

 Εξωτερικοί σύνδεσμοι 

 Π.Ο. Αγίου Θωμά Γουδί, επίσημος ιστότοπος.

Κατηγορία:Αθλητικοί σύλλογοι Αθήνας
Κατηγορία:Ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι ράγκμπι λιγκ
Κατηγορία:Ελληνικοί σύλλογοι πυγμαχίας
Κατηγορία:Γυναικείες ποδοσφαιρικές ομάδες Ελλάδας
Κατηγορία:Σωματεία Ε.Σ.Κ.Α.
Κατηγορία:Ιδρύσεις αθλητικών συλλόγων το 1966
Κατηγορία:Ιδρύσεις ομάδων καλαθοσφαίρισης το 1980